3. ΑΝΑΓΚ. ΝΟΜΟΣ υπ’ αριθ. 886 της 29 Σεπτ./4 Οκτ. 1937 (ΦΕΚ Α΄ 388) Περί της Παντείου Σχολής Πολιτικών Επιστημών. Άρθρ.8.-Οι σπουδασταί της Παντείου Σχολής εξομοιούνται προς τους φοιτητάς των Πανεπιστημίων, καθ’ όσον αφορά την αναβολήν κατατάξεως εις τον στρατόν, ναυτικόν και αεροπορίαν και απολαύουσι των αυτών πλεονεκτημάτων όσον αφορά την στράτευσιν, τας συγκοινωνιακάς ευκολίας και την περίθαλψιν. Άρθρ.9.-Γενικός Οργανισμός της Σχολής, καταρτιζόμενος υπό του Υπουργού της Παιδείας μετά γνώμην του Συμβουλίου της Σχολής και κυρούμενος δια Β.Δ/τος, θέλει προβλέψει περί παντός ζητήματος αφορώντος την εσωτερικήν  οργάνωσιν της Σχολής, είτε εν σχέσει προς την εκπαιδευτικήν αυτής λειτουργίαν είτε εν σχέσει με την Διοίκησιν. Άρθρ.10.-Προς εκπαίδευσιν ή μετεκπαίδευσιν εν τη Σχολή Δημοσίων, δημοτικών ή άλλων προσώπων δημοσίου δικαίου υπαλλήλων, ιδρύονται εν τη Σχολή ειδικά σχολεία, αποφάσει του Διοικητικού Συμβουλίου. Αι λοιπαί διατάξεις του άνω Α.Ν. αντικατεστάθησαν δια της κατωτέρω νεωτέρας νομοθεσίας. 